

 **Pastoralni listić**

**Br. 629. god. XIII. 08.ožujka 2020.**

 **DRUGA nedjelja korizme -PAčista**



*U ono vrijeme: Isus uze sa sobom Petra, Jakova i Ivana, brata njegova, te ih ­povede na goru visoku, u osamu, i preobrazi se pred njima. I zasja mu lice kao sunce, a haljine mu posta­doše bijele kao svjetlost. I gle: ukazaše im se Mojsije i Ilija te razgovarahu s njime. A Petar prihvati i reče Isusu: »Go­spodine, dobro nam je ovdje biti. Ako hoćeš, načinit ću ovdje tri sjenice, tebi jednu, Mojsiju jednu i Iliji jednu.«*

*Dok je on još govorio, gle, svijetao ih oblak zasjeni, a glas iz oblaka govoraše: »Ovo je Sin moj ljubljeni! U njemu mi sva milina! Slušajte ga!« Čuvši glas, učenici padoše licem na zemlju i silno se prestrašiše. Pristupi k ­njima Isus, dotakne ih i reče: »Ustanite, ne bojte se!« Podigoše oči, ali ne vidješe nikoga ­doli Isusa sama. Dok su silazili s gore, ­zapovjedi im Isus: »Nikomu ne kazujte viđenje dok Sin Čovječji od mrtvih ne uskrsne.«*

*Riječ Gospodnja.*

***Prvo čitanje****: Post 12, 1-4a*

***Drugo čitanje****: 2Tim 1, 8b-10****Evanđelje****:* Mt 17, 1-9

**Zborna molitva:**

Bože, ti nam zapovijedaš da slušamo tvoga ljubljenog Sina.
Krijepi nas svojom riječi i čisti nam pogled duha, da se radujemo s gledanja tvoje slave. Po Gospodinu.

***Bog nas zove i prosvjetljuje****.*

**Ulazna pjesma:**

Spomeni se, Gospodine, svoje nježnosti i ljubavi svoje dovijeka. Koji se u tebe uzdaju postidjet se neće.Izbavi, Bože, Izraela iz svih tjeskoba njegovih

**Pričesna pjesma**

*Ovo je Sin moj, Ljubljeni!
U njemu mi sva milina.*

Gospodine Isuse, povedi me sa sobom na goru, da provedem vrijeme s tobom i otkrijem te novim očima vjere, preobraženog. Dopusti mi da te bolje upoznam.

Poput apostola koji su tapkali u mraku kako bi razumjeli događaj kojim ih je obdario, nalazimo se i mi koji se pitamo koje veze Isusovo preobraženje ima s nama u korizmenom vremenu. Možda bismo ga lakše razumjeli u uskrsnome vremenu kad slavimo njegovu uskrsnu pobjedu koja je njegovoj ljudskoj naravi donijela ono konačno preobraženja na zemlji, no neophodno ga je razumjeti baš u korizmi, te s njime bolje razumjeti i sam smisao korizme. I doista, premda je Isus svojim učenicima pokazao u jednom trenutku svoju slavu, nije ih time htio zavarati glede biti i smisla života. Nije ih htio prevariti da teže za slavom pod svaku cijenu, pa im je zato rekao da o tome ne govore dok on ‘od mrtvih ne ustane’. A da bi ustao od mrtvih morao je prije biti raspet na križu i umrijeti. To jest morao je i sam proći kroz svakodnevnu muku sve do smrti, pokazujući da je dolazak do preobraženja moguć jedino putem svakodnevnoga nošenja križa. I on sam je trebao nositi na leđima odgovornost navještaja, te položiti život za naviještenu istinu, ostavljajući tako i svojim učenicima primjer za nasljedovanje.

 **Nedjeljna misao**

Upravo to je središnji dio smisla korizme. Korizme nema bez nasljedovanja Isusa i bez nošenja križa. To jest, smisao korizme je hod prema preobraženju naše naravi, a toga nema bez nasljedovanja Krista u nošenju križa. Jer neupitno je da je naš konačni cilj preobraženje i ulazak u vječnu slavu. Ali nema ostvarenja tog cilja bez hoda za Isusom koji nam je jamac te iste nebeske slave. Zato Isus svojim učenicima pokazuje nebesku slavu do koje trebaju doći, što za njih konkretno znači da ga trebaju nasljedovati na zemlji kako bi došli do neba.

**STVARNE PREPREKE**

*Vjera, osobito kršćanstvo oslobađa od straha. Stoga je i nazivamo Evanđeljem – Radosnom viješću. Kada apostoli pitaju Isusa kako se obraćati Bogu on im odgovara zovite ga onako kako ga ja zovem – Oče naš.*

*Kršćanstvo otvara sva tri vremenska prostora: prošlost, sadašnjost i budućnost. Znamo odakle samo, zašto smo i na koncu kamo idemo.*

*Nije bez razloga u Bibliji ljudima poslana poruka 365 puta: Ne bojte se…*

*Strah je najveće zlo koje može snaći čovjeka jer mu zatvara horizonte, čini ga sebičnim, misli samo na sebe, nepovjerljivim prema drugima, često i neprijateljski raspoloženim prema drugima. Omogućuje raznim manipulatorima da ovladaju čovjekom.*

*Vjera koja oslobađa od straha čini čovjeka slobodnim.*

*****Od danas počinju prijave mladih iz naše župe za susret u Zagrebu.*

***kateheza***

**Župna**

*Evo što je potrebno:*

1. *Prijaviti se mogu oni koji idu u 8. razred pa do 30 godine života.*
2. *Prijaviti se treba svome župniku, osobno ili na mail župe:* *zupa.recica@zg-nadbiskupija.hr*
3. *Podaci potrebni kod prijave:*

*Ime i prezime, spol, datum rođenja, veličina majice, broj mobitela, e-mail adresa, mjesto i župa,*

* *Upisi traju do 15. ožujka.*
* *Do tada župnik mora poslati prijavu na Ured za mlade zagrebačke nadbiskupije.*

*Svi koji žele sudjelovati moraju se prijaviti jer bez iskaznice neće se moći ući u prostor gdje će se odvijati program.*

*Isto tako svi koji će ići moraju prethodno pripremiti se kroz kateheze u svojim župama.*

*Početkom mjeseca ožujka započinjemo s katehezama kao pripravom za sudjelovanje na susretu Hrvatske katoličke mladeži*

Kateheza je crkveno naviještanje kršćanske poruke koja smjera odgoju vjere. Riječ kateheza dolazi od grčkog glagola katehein, što u prijevodu znači učiniti da odzvanja, u našem slučaju da Riječ Božja odjekne u srcu slušatelja, čemu doprinosi i metoda, primjerena dob i situacija. Kateheza poučava, propovijeda. To je dublje uvođenje u kršćansku vjeru i život po vjeri.

U našoj se svijesti, nažalost uvriježilo da služba navjestitelja, i odgojiotelja ili katehete pripada svećeniku. No, istina je drugačija – služba katehete je ponajprije služba roditelja, obitelji, župne zajednice, župnik na odeređeni način samo koordinira taj proces.

Stoga nam je svima dužnost posvijestiti si to naše poslanje i tu našu službu kako bismo je što bolje vršili.

|  |  |  |
| --- | --- | --- |
| Ponedjeljak,09. ožujka |  | Franciska Rimska |
| Utorak10.ožujka | 17,0018,00 | 40 mučenikaZAMRŠJE – KRIŽNI PUTŽUPNA CRKVA: + Željko Gojšić, Branko Vukelić |
| Srijeda11.ožujka  |  | Firmin |
| Četvrtak,12.ožujka | 18,00 | BernardNa jedu nakanu |
| Petak13.ožujka  | 17,3018,00 | SabinaKRIŽNI PUT+ Marija, Tomo Gregor (god) |
| Subota, 14.ožujka  | 18,00 | Matilda+ Jela Perač; + Janko, Veronika Žunac i ob (god) |
| **Nedjelja,**08.ožujka | 9,0011,0017,30 | **TREĆA KORIZMENA NEDJELJA – Bezimena**+Josip, Jela Haluga; + Marija, Mato Glavinić i ob.; +Dragutin Banić; + Ljubica Blažina; + Marija, Dragutin Šimunić; + Ivan Bogovićak i ob (god); + Kata, Jura Gregor; + Ivan, Marija, Josip Ladić; + Mara Stepić (god); + Ana, Zvonko StepićPOLDANJICA – ZA SVE ŽUPLJANEKrižni put |

 

14. 14. OŽUJKA ZAPOČINJEMO S PRIPREMNIM

 KATEHEZAMA ZA MLADE KOJI IDU NA SUSRET

 MLADIH: SUSRETI POČINJU U 19,00 SATI U VJERONAUČNOJ DVORANI.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

 **župni vjeronauk:**

 **Prvoppričesnici**

 **subotom u 10,00**

 **firmanici**

 **subotom u 11,00 sati**

**POBOŽNOST KRIŽNOG PUTA**

UTORAK: 17,00 SATI – ZAMRŠJE

PETAK i NEDJELJA – 17,30 SATI ŽUPNA CRKVA!

Napose pozivam firmanike prvopričesnike i njihove roditelje!

:

**Župne obavijesti**